OpenLLM-France/wikimedia huggingface dataset:
# Urtubia

Urtubia edo Urtubi hitzek zenbait adiera dute.

## Eraikina eta lotutakoak

* Urtubiako gaztelua: Urruñako eraikina.
** Urtubia leinua: gaztelu honetan jatorria duena.
** Joanes Urtubia: XIV. mendeko Urtubia leinuko zalduna.
** Maria Urtubiakoa: XV. mendeko Urtubia leinuko andrea.
** Urtubiako bakea: bertan sinatuta.
** La dama de Urtubi: Pío Barojaren liburua. Euskarara itzulita: Urtubiko dama (Pío Baroja).

## Beste batzuen deitura

* Ismael Urtubi (1961 -): futbolaria.
* Lucio Urtubia (1931-2020): anarkista.
* Félix Urtubi (? -1936): hegazkinlari errepublikarra.

## Erreferentziak

* ↑ Frantseserako sortutako grafian Urtubie.
* ↑ Baroja Armiarma.comeko Euskarari ekarriak atalean.

## Kanpo estekak

* Joseba Aurkenerena: Joanes Urtubia lapurtarra eta Albaniaren konkista.
* Datuak: Q12268743
# Urtubiako anderea

Urtubiako anderea, izenez Aimee Urtubiakoa omen, Espainiako Errege Felipe II.aren aldeko espiotza-lanak egin zituen 1597-98 bitartean gutxienez. Urte horietan euskaraz idatziriko 19 gutun ezagutzen zaizkio eta Frantziako atzen erlijio-gerraren (1594-98) bukaerako urteetako gertaeren notizia ematen da. Gogoan izan Frantziako erregea Nafarroako Henrike III.a zela 1589z gero eta fede protestantea izan zuela bizitzako parte inportante batean. Aimee Lapurdiko familia noble katoliko batean jaiotakoa omen zen, 1574an Urtubiako jaun Juan Altzatekoarekin esposatu zena.
Gaztelako Simancasko artxibategian Urtubiako andereak Hondarribiko alkate eta Gipuzkoako Kapitain Jeneral zen Juan Velazquez de Velascori helarazitako 19 gutun daude non euskaraz Frantziako notiziak ematen dizkion. Velazquez de Velascok gutunak Martin Idiakez Iparralderako Idazkari Nagusiari igotzen zizkion, inoiz oharren bat gaztelaniaz erantsita.
Floristan Imicoz-en arabera ezagutzen diren Urtubiaren gutunen artean lehena 1597ko maiatzekoa da eta atzena 1598ko martxokoa.
Hona horietako lehenaren testua:
   Jauna: eztout faltatou nai izan zure senoriary / parte emaitere nere osasounas eta etoraras. Zure / senoriaren carta emen batou zaita contentou asco / eman baitit, ascotant el dadila nire merchede egitera. / Parte ounetaco berriric nic gastiga al dezaquedana da / erege jauna Amiansen setio dagoela eta jente / asco digoala socorrira, Paris eta Arouan tradizioz / arzer ditouela esagac, baina goustiac descoubritou / direla eta gente asco presounero dagoela eta / joustizia egiten douela chait andiro. Inglesas den / bezenbatean emengo asmouac dire armada partitou / zela. Parte ounetaco ounzi bat oran etorri da eta / esan didate estela deus memorioric Londresen esan den / armada orresas. Ni izandou naizen parte artan / esta deus propositoric asegin darzunecoric, baizen / Agramonteco jaunaren lotinenta Mousieur de / Sansac egoun gousties ouste doue cortetic. Berry / segouroric ordouan jaquingo dougou eta estout / faltatouco zure senoriary parte emaitera eta / arte ounetan agin biezat zertan zerby al dezaquedan.

## Erreferentziak

* 1 2 (Gaztelaniaz) Floristan Imizcoz, Jose Manuel. (1993). Conflictos fronterizos, espionaje y vascuence a finales del siglo XVI: 20 documentos inéditos. Fontes Linguae Vasconum, 63, 177-219 or..
* ↑ (Gaztelaniaz) «Espías. Servicios secretos y escritura cifrada en la Monarquía Hispánica - Ministerio de Cultura y Deporte» www.libreria.culturaydeporte.gob.es (Noiz kontsultatua: 2022-08-18).
* ↑ «XVI. mendeko espioitza gutunak — Wikiteka» eu.wikisource.org (Noiz kontsultatua: 2022-08-18).

## Kanpo estekak

* Datuak: Q118313124
# Urtsulatarrak

Santa Urtsularen Ordena (latinez: Ordinis Sanctae Ursulae), urtsulatarrak izenez ere ezagunak, ordena katolikoa da, sagarapen-bizitzako hainbat institutuk osatua. Jesusen Lagundiaren ereduaren arabera, batez ere irakaskuntzan diharduten emakumeez osatzen dute. Urtsulatarren komunitateek Angela Merici jotzen dute fundatzailetzat.
Ordenaren antolaketa berezia zen, eta Eliza Katolikoaren institutu femeninoekiko ezberdina. Helbura ez zenzentzu hertsian erlijio-ordena bat sortzea, baizik eta laguntza-, hezkuntza- eta zentralizazio-obra bat. Garaiko emakumearentzako proposamena, klaustro-bizitzaren eta emazte-bizitzaren artean aukeratzera behartua, Jaunaren zerbitzari izateko alternatiba bat zen, baina errealitate sekularretan bizi zen emakume emantzipatu gisa, bere patuaren jabe gisa eta jarduera apostoliko bati emana, garai hartan emakumeek ia debekatuta zutena.

## Erreferentziak

* ↑ Elhuyar Hiztegia
* ↑ Guiducci 2011, 304 orr. .
* ↑ Álvarez Gómez 1990, 443 orr. .

## Bibliografia

* Álvarez Gómez, Jesús. (1990). Historia de la Vida Religiosa. III Madril: Publicaciones Claretianas ISBN 84-86425-89-1..
* Guiducci, Pier Luigi. (2011). Mihi vivere Christus est. Storia della spiritualità cristiana orientale e occidentale in età moderna e contemporanea. Erroma: Libreria Ateneo Salesiano ISBN 978-88-213-0777-5..

## Kanpo estekak

* Datuak: Q2250880
* Multimedia: Ursulines / Q2250880
# Urtubia leinua

Urtubia leinua Lapurdiko etxe noblea izan zen. XI-XII. mendeetan Lapurdiko bizkonderriko baroi nagusietako bat zen Urtubiako jauna. XIV. mendean ondasunak eskuratu zituen etxe honek Nafarroa Garaian (Irurita, Gorriti, Leitza) eta 1341ean eraiki zuten Urruñako gaztelua Ingalaterrako erregearen aginduz, garai hartan Ingalaterrako koroaren mende baitzegoen Lapurdi. Urruñako herrian kokatu zen handik aurrera Urtubiako etxe noblea. XIV. mendean, Gipuzkoako Lazkano leinuarekin elkartu zen ezkontza bidez, eta oinaztarrekin batean gudukatu ziren Urtubiakoak ganboatarren aurka. XV. mendetik aurrera Nafarroako Juan Ibañez de Monrealen eraginpean geratu zen Urtubiako etxea. Agaramontarren eta beaumontarren alde eta kontra, txandaka, borrokatu ondoren, Hazparneko Zalduako eta Armendaritzeko etxeekin elkartu zen ezkontzaz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12268744
# Txingar

Txingarra, brasa, kanborra edo zirta, garrik gabe, baina gori-gori dagoen ikatz- edo egur-zatia da. Txingarrak oso bero egon daitezke, askotan eurak sortzeko erabili den sua bezain beste. Sua bukatu ostean ere bero kopuru handia jauritzen dute, eta ez badira modu egokian tratatzen sua berriro piztu dezakete horretarako material berririk aurkitzen badute. Arrisku hori kentzeko ohikoa da camping egiterakoan urarekin itzaltzea erabili ostean.
Txingarrak oso erabiliak dira sukaldaritzan, haragi, arrain edo barazkiak sutan egiteko, prestaketa luzeagoa dutelako eta, erre gabe, janaria prestatzeko aukera ematen dutelako.

## Kanpo estekak

* Datuak: Q177257
* Multimedia: Embers / Q177257
# Txingoka (argipena)

Txingoan edo txingoka hitzek adiera zenbait dituzte:
* txingoan edo txingoka, pertsona hanka bakar batez ibiltzeko modua;
* txingoan edo txingoka, haur-jolasa.
# Txingarrak tomatearekin

Txingarrak tomatearekin haragiz- normalean urdaiazpikoz- eta tomate-saltsaz eginiko jakia da.
Iberiar penintsulako iparraldean plater tipikoa da, batez ere Nafarroan, non arrautza gehitzen dioten. Iruñeko Sanferminetan koadrilarekin gosaltzeko eta hirugarren zezenaren zezenketan askari moduan hartu ohi dute.

## Erreferentziak

* ↑ Bardají Mas, Teodoro. (1935). La cocina de ellas. Madrid, 444-445 or..
* ↑ Lacambra-Loizu, Jose Maria. (2004). The Lords of Navarre: A Basque Family Saga. iUniverse, 366 or..
* ↑ Sarobe, Víctor Manuel. (1995). La cocina popular Navarra. Nafarroako Aurrezki Kutxa.
* ↑ Tubia, Iker. (2014-07-08). «Oihalik gabeko antzezlana» Berria.

## Kanpo estekak

* Datuak: Q4016537
# Txingo joko

Txingo joko, baita ere Txingoka, trebezia-jolasa da. Juan Garmendia Larrañaga etnografoak Tolosan, Gipuzkoan, jaso zuen jokoaren inguruko informazioa.

## Arauak

Neskak zein mutilak aritzen ziren txingoan edo txingoka. Zoru gainean -laua bada hobe- sei laukizuzen marraztu eta 1., 2. eta 3.a "Trucame", "Cielos" eta "Maria" bitan zatitzen ziren, goitik beherako marra baten bitartez. Lehen laukian harri zapal bat jartzen zen eta oin bakarraren bidez bultza egin behar zitzaion laukiz lauki, seigarreneraino, "Maria" deitura iritsi arte. Harriak ez zuen marraren gainean geratu behar eta oinaz ere ez zegoen marra zapaltzerik. Eskuineko "Maria" izeneko laukira iristean, ezkerrekora pasatu behar zen. Bi oinak lurrean jarri, erdiko marraren alde banatan, itzuli-erdia eman eta egindako bidetik atzera itzultzen zen, berriro abiapuntura iritsi arte. Ondoren harri zapala bigarren laukian utzi behar zen eta lehen bezala ibilbide osoa egin, ondoren hirugarrenarekin jarraitzeko, eta abar. Harria marra gainean utzi edo oinaz zapaltzen zuena jokoz kanpo geratzen zen. Gaur egun ere umeak ibiltzen dira txingoka.

## Beste izenak

* Txangin (Ezkio-Itsaso).
* Txinkirrin (Azpeitia).
* Txingoan (Berastegi)
* Oinarrika (Gernika).
* Trokamenka (Muxika).
* Tximanin (Erasun).
* Tokoka
* Arritxongo (Elduain).
* Txangika
* Txinkoketa (Amezketa).
* Altxarrin (Aia).

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 186.or.
* ↑ https://aunamendi.eusko-ikaskuntza.eus/fr/txingo/ar-151734/

## Kanpo estekak

* Juan Garmendia Larrañaga: Ume jolasak, Eusko Ikaskuntza, 2007, 61.or.
# Txingoka (haur jolasa)

Txingoan edo txingoka lurrean marraztutako lauki zerrenda batean eta harri txiki batekin jolasten den haur jolasa da. Laukiak, banakoak nahiz binakakoak, zerrendan marrazten dira, zenbakiz ordenaturik. Helburua harria lauki bakoitzera bota, lauki hori ezik beste guztiak txingoan zeharkatu (binakakoak ezik, zeinetan bi hankak lurrean jarri behar diren) eta abiapuntura itzultzea da, itzulerako jauzietan harria eskuz lurretik jasoz, harria dagoen laukia zapaldu gabe.

## Izenak

Izen ugari dituen jolasa da, eskualdearen eta, askotan, herriaren arabera aldatzen dena. Gipuzkoan ohikoena txingo da, Lapurdin oxapio eta Zuberoan, okarre. Beste izen batzuk xingilimarra, losa, parakli edo artzainjoko dira.

## Erreferentziak

* ↑ «2339. mapa» EHAA.

## Kanpo estekak

* Datuak: Q27981
* Multimedia: Hopscotch / Q27981
# Txingo. Gertaldi eta ibilkeriak

Txingo. Gertaldi eta ibilkeriak Sabin Irizar euskal egileak 1973an plazaratu zuen liburuaren izenburua da. Edizio berri bat 1990ean egin zuen. Irizar bere biografiaz oinarritu zen abentura hauek azaltzeko garaian. Nolabait, Txingo Irizarren beraren alter egoa da.

## Argumentua

Abenturazko liburua da hau non Txingok, protagonistak, bere ibilketa eta biribilketak kontatzen dizkigun. 1937an, Espainiako Gerra Zibilean bitartez, Santanderreko kaian hasten da, protagonista hamalau urteko mutil-koxkorra denean. Frantziarantz zeraman itsasontzia hartzean hasiz, eta 1947an hamar urte beranduago Marseillan Venezuelara zihoan beste itsasontzi batekin amaituz. Tartean, mila abentura: errefuxiaturiko haurren gorabeherak, mutil koadrilen bihurrikeriak, nazien sarrera Frantzian, gerraosteko giro nahasian negozio ilun samarrak... Garrantzi izugarriko urteak izan ziren haiek, bai Europako historian, bai Sabin Irizarren bizitzan, eta honek, bere oroitzapen xeheak kontatzen dizkigu, soiltasunez eta aparteko graziaz, abenturero zaharren moduan.

## Komentarioa

Xabier Mendigurenen hitzetan "freskotasunez betetako liburua dugu, Europan aldaketa izugarriak gertatzen ari ziren garaian, gazte bihurri baten oroitzapenak dakarzkiguna; goi mailako literatura egiteko asmorik gabe, baina kontaketarako berealdiko etorri, sen eta graziaz, abenturero zaharrek zekiten moduan".

## Txingoren saila

* Txingo (Gertaldi eta ibilkeriak) (Gero, 1973)
* Txingo. Gertaldi eta ibilkeriak (Elkar, 1990). Aurrekoaren edizio berritua.
* Txirike-Parú (Erein, 1996)

## Erreferentziak

* ↑ http://eimakatalogoa.eus/vufind/Record/54679
* ↑ https://kritikak.armiarma.eus/?p=3313

## Kanpo estekak

* Datuak: Q57671122
# Txinerazko Wikipedia

Txinerazko Wikipedia (txineraz: 中文維基百科 edo 中文维基百科; pinyineraz: wéijī bǎikē), Wikipediaren txinera hizkuntzaz idatzitako edizioa da. 2002ko urrian jarri zen abian eta 2012ko irailean 400.000 artikulu inguru zituen. 87 administratzaile ditu, horietatik 29 Txinako Herri Errepublikakoak, 18 Txinako Errepublikakoak eta beste 15 Hong Kongdarrak.

## Ezaugarriak

Txinerazko Wikipedia hizkuntza horretan idatzitako hirugarren entziklopedia da interneten, Hudong eta Baidu Baike entziklopedien atzetik.

## Ikus, gainera

* Hudong
* Baidu Baike

## Kanpo estekak

* (Txineraz) Txinerazko Wikipedia.
* Datuak: Q30239
* Multimedia: Chinese Wikipedia / Q30239
* Koordinazioa: Chinese Wikipedia
# Lilian Baels

Mary Lilian Henriette Lucie Josephine Ghislaine Baels, Lilian Belgikakoa printzesa, Rhétyko printzesa (Londres, 1916ko azaroaren 28a - Argenteuil gaztelua, Waterloo, 2002ko ekainaren 7a) Leopoldo III.a Belgikakoaren bigarren emaztea izan zen. 1941ean Leopoldo erregearekin ezkondu zen, alarguna baitzen eta hiru seme-alaba izan zituzten (Alexander, Maria Kristina eta Maria Esmeralda). 1944an Alemaniara deportatu eta 1945ean askatu zituzten. 1951n senarrak abdikatu egin zuen eta biak bizitza pribatura erretiratu ziren.
* Datuak: Q81179
* Multimedia: Lilian Baels / Q81179
# Lilian Camberabero

Lilian Camberabero (Saubion, 1937ko uztailaren 15a - Lyon, 2015eko abenduaren 29a) frantziar errugbilaria izan zen, uztartze-erdilari moduan aritzen zena. US Tyrosse taldean jokatu zuen bere anaia Guyrekin. Bi anaiak La Voulte taldera joan ziren 1955ean eta han jokatu zuten 1971ra arte. Han Les loutins de La Voulte bezala ezagutu ziren. La Voulte taldearekin Frantziako txapeldun izan ziren 1971n. Lilianek bere karrera CA Périgueux taldean amaitu zuen.
14 aldiz jokatu zuen Frantziako errugbi selekzioan eta bi aldiz irabazi zuen Bost Nazioen Txapelketa, 1967an eta 1968an.
Erretiratu ondoren, hainbat talde entrenatu zituen, besteak beste, CA Périgueux, CS Vienne eta CS Bourgoin-Jailleux.
Bi anaiek Le mot de passe, Calman-Lévy, 1971, liburua idatzi zuten.
Bere iloba Didierrek, Guyren semeak, Frantziako selekzioarekin ere jokatu zuen.

## Erreferentziak

* ↑ «Lilian Camberabero, vainqueur du Grand Chelem en 1968 est décedé à l'âge de 78 ans» L'Équipe 2015eko abenduak 29 (Noiz kontsultatua: 2020-12-28).
* Datuak: Q3240802
# Liliales

Lliales landare loredun monokotiledoneoen ordena bat da. Gaur egun 1.300 espezie, kosmopolita, kontabilizatzen dira.

## Taxonomia

APG II sistema:
    familia Alstroemeriaceae
    familia Campynemataceae
    familia Colchicaceae
    familia Corsiaceae
    familia Liliaceae
    familia Luzuriagaceae
    familia Melanthiaceae
    familia Philesiaceae
    familia Rhipogonaceae
    familia Smilacaceae

## Erreferentziak

* W. S. Judd, C. S. Campbell, E. A. Kellogg, P. F. Stevens, M. J. Donoghue 2002 Plant Systematics: A Phylogenetic Approach, 2nd edition Sinauer Associates, Sunderland, Massachusetts ISBN 0-87893-403-0.
* K. J. Perleb| 1826 Lehrbuch der Naturgeschichte des Pflanzenreichs, 129 Magner, Freiburg im Breisgau}}
* P. J. Rudall, K. L. Stobart, W.-P. Hong, J. G. Conran, C. A. Furness, G. C. Kite, M. W. Chase (2000) Consider the Lilies: Systematics of Liliales. In: Txantiloi:Ref-llibre ISBN 0-643-06437-0.
* A. Vinnersten, K. Bremer2001 Age and biogeography of major clades in Liliales American Journal of Botany volume =88(9) pages 1695-1703 (Available online: Abstract | Full text (HTML))
* Datuak: Q53478
* Multimedia: Liliales / Q53478
* Espezieak: Liliales
# The Village (Oklahoma)

The Village Oklahomako hiri bat da. Oklahoma konderrian kokatua dago. 2010ean 8.929 biztanle zituen, 6,6 kilometro koadrotan banatuta.

## Ikus, gainera

* Oklahoma konderria

## Kanpo estekak

* Datuak: Q3240968
* Multimedia: The Village, Oklahoma / Q3240968
# The Visit (2015eko filma)

The Visit (euskaraz Bisita), 2015eko M. Night Shyamalan indiar-estatubatuar zinema zuzendari eta gidoigileak zuzendu eta idatzitako beldurrezko thriller film bat da. Olivia DeJonge, Ed Oxenbould, Deanna Dunagan, Peter McRobbie eta Kathryn Hahn aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Pennsylvania. Loretta (Kathryn Hahn) bere bi seme-alabak, Becca eta Tyler (Olivia DeJonge eta Ed Oxenbould) landan isolatua dagoen baserri batean bere aiton-amonanen (Deanna Dunagan eta Peter McRobbie) zaintzapean laga ditu. Haurrek beren aiton-amonak beldurgarria den zerbaitetan sartuak daudela jabetuko dira.

## Aktoreak

* Olivia DeJonge: Becca Jamison
* Ed Oxenbould: Tyler Jamison
* Deanna Dunagan: Maria Bella Jamison (Claire), "Nana", Becca eta Tylerren amona
* Peter McRobbie: Frederick Spencer Jamison (Mitchell), "Pop Pop", Becca eta Tylerren aitona
* Kathryn Hahn: Loretta Jamison, Becca eta Tylerren ama
* Celia Keenan-Bolger: Stacey
* Benjamin Kanes: Corin, Becca eta Tylerren aita

## Kanpo estekak

* IMDBko fitxa irakurgai (Ingelesez)
* Datuak: Q18386312
# The Voyage Out

The Voyage Out Virginia Woolfen lehen eleberria da. 1915ean argitaratu zuen, bere anaiaren Gerald Duckworth and Company Ltd argitaletxearen bitartez. Estatu Batuetan 1920an izan zen argitaratua Doran argitaletxeagatik. Woolfen satira sozial zorrotzenetako bat da.
Eleberri honetan, Rachel Vinrace bere aitaren itsasontzian ontziratzen da Hego Amerikara bidaiatzeko. Hau autoezagutza bidaia bat bilakatzen da, bidaia mitiko baten bertsio modernoa. Gainera, Woolfek aurrerago Mrs. Dalloway eleberriko protagonista izango den Clarissa Dallowayen berri ematen du eleberri honetan. Bidaiarien arteko desberdintasunek aukera ematen diote Woolfi Eduardotar bizitza garaikidea satirizatzeko.
Eleberri honen hasierako izenburua Melymbrosia izan zen. Woolfek, baina, zirriborroan bertan aldatu zion izena. Argitaratu aurreko bertsioa Louise DeSalvok, Woolfen literaturan aditua denak, berregin zuen eta hasiera batean izan behar zuen izenburupean argitaratu zuen. DeSalvok dioenez, testuan gauzatutako aldaketek lotura zuzena duten Woolfen bizitzan gertatutako aldaketekin.
The Voyage Out zein Night and Day eleberrietan argi geratzen da autoreak eleberrigintza ingelesetik jasotako molde narratiboekin hausteko duen nahia. Dena den, lehen eleberriok ez zuten oihartzunik izan kritikoen artean.

## Erreferentziak

* ↑ (Ingelesez) Woolf, Virginia. (2004). Louise DeSalvo ed. Melymbrosia: A Novel. Cleis Press ISBN 9781573441971..
* ↑ (Ingelesez) Haule, J.. (1982). «Melymbrosia: An Early Version of "The Voyage Out"» Contemporary Literature 23: 100-104..

## Kanpo estekak

* Datuak: Q599198
* Multimedia: The Voyage Out / Q599198
# The Village (2004ko filma)

The Village (euskaraz Herria) 2004ko M. Night Shyamalan indiar zinema zuzendariaren suspensezko filma bat da.
Jatorrizko soinu banda onenaren Oscar Sarirako izendatua izan zen.

## Argumentua

1897ko AEBtako Pennsylvania estatuko basoz inguratutako herrixka batean girotua dago. Bertako herritarrak ende xumeak dira, nahiz eta bizimodu apala izan, pozik bizi direlarik. Halere, tentuz egon behar dira, basoan heuren herria suntsitu nahi duten izaki misteriotsuak baidaude. Zorionez, izaki horiek eta herritarren arteko akordioa dago, alde banak bere lurraldea errespetatuz. Baina herritar batek zauri larri bat jasatean, norbaitek basoa zeharkatu eta zauritua sendatuko duen sengaiaren bila joatea erabat derrigorrezkoa izango da... honek herritarren eta basoko biztanleen arteko akordioa hauts dezakelarik.

## Aktoreak

* Bryce Dallas Howard: Ivy Elizabeth Walker
* Joaquin Phoenix: Lucius Hunt
* Adrien Brody: Noah Percy
* William Hurt: Edward Walker
* Sigourney Weaver: Alice Hunt
* Brendan Gleeson: August Nicholson
* Cherry Jones: Clack andrea
* Celia Weston: Vivian Percy
* Frank Collison: Victor
* Jayne Atkinson: Tabitha Walker
* Judy Greer: Kitty Walker
* Fran Kranz: Christop Crane
* Liz Stauber: Beatrice
* Michael Pitt: Finton Coin
* Jesse Eisenberg: Jamison
* Charlie Hofheimer: Kevin, segurtasun zaindari gaztea
* M. Night Shyamalan: Jay - "Guard at Desk"

## Iruditegia

* M. Night Shyamalan eta Dallas Howard Donostiako Zinemaldian filma estreinatuz.

## Kanpo estekak

* The Village filmaren IMDBko fitxa irakurgai (Ingelesez)
* Datuak: Q465227
* Multimedia: The Village (film) / Q465227
# The Village of Indian Hill (Ohio)

The Village of Indian Hill Ohioko hiri bat da. Hamilton konderrian kokatua dago. 2010ean 5.785 biztanle zituen, 48,05 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q3108585
* Multimedia: Indian Hill, Ohio / Q3108585
# The Virtues (minisaila)

The Virtues Shane Meadowsek eta Jack Thornek idatzitako minisail dramatikoa da. Haurrei egindako sexu abusuen gainekoa da, eta horiek eragiten duten gaitz psikologikoetan sakontzen du.

## Sinopsia

Oharra: Atal honek istorio osoa edo amaiera argitzen du.
Telesailak iraganeko traumen esklabo diren pertsona batzuek zama hori gainditzeko igarotzen duten prozesua kontatu du. Saio gordin bezain itxaropentsu honek gai nagusien artean ditu zurztasuna, drogen menpekotasuna, gizarte zerbitzuen lana eta sufritzen duten pertsonek elkar ulertzeko duten gaitasuna.

## Aktoreak

* Stephen Graham: Joseph
* Niamh Algar: Dinah
* Helen Behan: Anna
* Frank Laverty: Michael
* Mark O'Halloran: Craigy

## Erreferentziak

* ↑ Manias, Miren. «Euskal Filmin» Berria (Noiz kontsultatua: 2020-05-26).
* ↑ «The Virtues» Berria 2019-10-26 CC BY-SA 4.0 lizentziapean.

## Kanpo estekak

* Datuak: Q72376044
# The Voice (argipena)

The Voice terminoak hainbat adiera du:
* The Voice, frankizia gisa zabaldutako telebista-saio musikala. Frankizia honen bertsioak dira:
** Espainian, La Voz, La Voz Kids eta La Voz Senior.
** Frantzian, The Voice, la plus belle voix eta The Voice Kids.
* The Voice edo Indigenen Ahotsa, Australiako herri indigenen ezagutzarako proposatutako erakundea.
* The Voices (2014ko filma).
# The Violent Men

The Violent Men (euskaraz Gizon Bortitzak), 1955ko Rudolph Maté poloniar-hungariar-estatubatuarrak zuzendutako western film bat da. Donald Hamilton idazlearen Smoky Valley (1955, Haran Keatua) eleberrian oinarritua dago. Glenn Ford, Barbara Stanwyck, Edward G. Robinson, Dianne Foster, Brian Keith, May Wynn eta Warner Anderson aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Lew Wilkinson (Edward G. Robinson) piskanaka-piskanaka haran batez jabetzea lortu duen abeltzain bat da, horretarako Martha (Barbara Stanwyck) eta Cole (Brian Keith) anaiaren laguntza izanik. Haren asmoei aurre egiten dion bakarra John Parrish (Glenn Ford) soldadu ohi unionista gaztea da. Baina Judith (Dianne Foster), Wilkinsonen alaba, Parrishez maitemindu eta haien etxetik ihes egitean Parrishen laguntza bilatuko du.

## Aktoreak

* Glenn Ford: John Parrish
* Barbara Stanwyck: Martha Wilkison
* Edward G. Robinson: Lew Wilkison
* Dianne Foster: Judith Wilkison
* Brian Keith: Cole Wilkison
* May Wynn: Caroline Vail
* Warner Anderson: Jim McCloud
* Basil Ruysdael: Tex Hinkleman
* Lita Milan: Elena
* Richard Jaeckel: Wade Matlock
* James Westerfield: Magruder sheriffa
* Jack Kelly: DeRosa
* Willis Bouchey: Martin Kenner sheriffa
* Harry Shannon: Purdue

## Kanpo estekak

* IMDBko fitxa irakurgai (Ingelesez)
* Datuak: Q3227339
# The Voices

The Voices (euskaraz Ahotsak), 2014ko Marjane Satrapi iraniar-frantziarrak zuzendutako komedia beltzezko film bat da. Ryan Reynolds, Gemma Arterton, Anna Kendrick eta Jacki Weaver aktoreek antzeztu zuten.
2014ko Sitgesko Zinemaldian lehiatu zen.

## Argumentua

Oharra: Atal honek istorio osoa edo amaiera argitzen du.
Jerry Hickfang (Ryan Reynolds) pisu batean bere Bosco txakurra eta Whiskers katuaren konpainiarekin bakarrik bizi da. Honeraino dena normala dirudi, baina Fiona (Gemma Arterton) neska gazte ederra ezagutzean, Jerry etxera iritsi eta bere bizipena bere konpainiako animaliei kontatetuko die, baita animaliek Jerryri erantzun ere.

## Aktoreak

* Ryan Reynolds: Jerry Hickfang eta Bosco, Whiskers jauna, Oreina eta Bunny tximinoaren ahotsa
** Gulliver McGrath: Jerry gaztea
* Anna Kendrick: Lisa
* Gemma Arterton: Fiona
* Jacki Weaver: Warren doktorea
* Sam Spruell: Dave
* Adi Shankar: John
* Ella Smith: Alison
* Paul Chahidi: Dennis Kowalski
* Stanley Townsend: Weinbacher sheriffa
* Valerie Koch: Jerryren ama
* Paul Brightwell: Jerryren aitaordea
* Alessa Kordeck: Sheryl
* Stephanie Vogt: Tina TV

## Kanpo loturak

* IMDBko fitxa irakurgai (Ingelesez)